***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. 03. 17.**

**Javaslat Dunaújváros MJV közigazgatási területén végzett közfeladatok ellátására vonatkozó szolgáltatási keretszerződés /2016. április-december hónap/ megkötésére**

**Előadó:** a városüzemeltetési, környezetvédelmi és turisztikai bizottság elnöke

 az ügyrendi, igazgatási és jogi bizottság elnöke

 pénzügyi bizottság elnöke

 gazdasági és területfejlesztési bizottság elnöke

**Előkészítő:** Markóth Béla Városüzemeltetési és Beruházási Osztály vezetője

 Somfai Tamás gazdálkodási ügyintéző

**Meghívott:** Mádai Balázs elnök-vezérigazgató DVG Zrt.

 (e-mail: dvgzrt@dvgzrt.hu)

**Véleményező bizottságok:**

ügyrendi, igazgatási és jogi bizottság 2016.03.09.

városüzemeltetési, környezetvédelmi és turisztikai bizottság 2016.03.09.

pénzügyi bizottság 2016.03.08.

gazdasági és területfejlesztési bizottság 2016.03.09.

**A napirendi pont rövid tartalma:**Dunaújváros MJV Önkormányzata a DVG Zrt. útján látja el közfeladatait évente kötendő szolgáltatási keretszerződés alapján. Jelen keretszerződés 2016. április-december havi időszakról szól.

**A napirendi pont előkészítőinek adatai:**

Osztályneve: Városüzemeltetési és Beruházási Osztály

Ügyintézőneve: Somfai Tamás

E-mailcíme: somfai@pmh.dunanet.hu

Telefonszáma: 25/544-111

Iktatószám: 4321-5/2016

Előkészítő aláírása: Somfai Tamás sk.

Igazgató / Osztályvezető aláírása: Markóth Béla sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos sk.

Leadás dátuma: 2016.03.01

Ellenőrzés dátuma: 2016.03.01

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzés: 2016.03.02 Dudás Pálné: „L”

**JAVASLAT**

**Dunaújváros MJV közigazgatási területén végzett közfeladatok ellátására vonatkozó szolgáltatási keretszerződés /2016. április-december hónap/ megkötésére**

**Tisztelt Közgyűlés!**

Dunaújváros Megyei Jogú Város Önkormányzata a DVG Dunaújvárosi Vagyonkezelő Zártkörűen Működő Részvénytársaság útján látja el közfeladatait évente kötendő szolgáltatási szerződés alapján. A költségvetési rendelet elfogadásáig, január-március hónapra az előző év azonos időszakának megfelelő mértékig szerződünk az elvégzendő munkákra. A szerződés kötés DMJV Közgyűlésének 714/2015. (XII.17.) határozata alapján megtörtént.

Dunaújváros Megyei Jogú Város Önkormányzat Közgyűlésének 3/2016.(II.19.) önkormányzati rendelete Dunaújváros Megyei Jogú Város Önkormányzata 2016. évi költségvetéséről és végrehajtásának szabályairól alapján 2016. április 1-től 2016. december 31-ig terjedő időtartamra kötünk szerződést a szolgáltatóval.

A parkfenntartási és erdőfenntartási feladatokra, a Dr. Molnár László emlékpark fenntartási munkáira fordítható keretösszeg megközelítőleg a 2015. évi szinten maradt.

A hó és síkosság mentesítésre fordítandó keretösszeg nem változott az előző évhez képest, viszont a települési hulladékgyűjtésére és köztisztaság biztosítására irányuló feladatok megközelítőleg 5 millió Ft-al növekedtek az előző évhez képest. A tervezésnél figyelembe vettük a nyári kánikulai időszakban az útpálya locsolását, az övárkok tisztítását, valamint a közúti balesetek utáni takarítását (24 órás ügyeleti rendszerben). A parkok és erdőterületek, valamint a buszmegállók takarítására fordítható összegek meghatározásánál figyelemmel voltunk az 1-3 havi leszerződött keretösszeg arányos kalkulációjára. Hulladékgyűjtő edények karbantartásán belül tervezésre került a hulladékgyűjtő edények vandál biztos, rögzítetten kihelyezett, a lakossági zsákos hulladék tárolását kiküszöbölő típusra történő cseréjének folytatását. A köztéri műtárgyak, játszóeszközök, az út-és járdaburkolatok, közúti tartozékok karbantartására, valamint a sportpályák berendezéseinek javítására, pótlására fordítható keretösszeg 2015. évben szintén az előző évi szinten maradt.

Az út és járdaburkolatok felületi javítása, karbantartása feladatsoron tervezésre került keretösszeg 35 millió Ft-ra, azaz a 2014. évi keretösszeg felére mérséklődött. A közúti tartozékok karbantartása, a buszmegállók üvegezése, hidak karbantartása, valamint a közkifolyók üzemeltetési költségei az előző év ugyanezen időszakának megfelelő mértékén maradtak.

DMJV Közgyűlésének 686/2015. (XI.19.) határozata alapján (1.sz. Melléklet) a Dunaújvárosi Partvédelmi Vállalat által ellátott feladatok egy része 2016. január 1-től a DVG Zrt. feladatai közé került átcsoportosításra, így ezen tevékenységek ellátásával bővülnek a 2016. évre kötendő keretszerződés feladatsorai. A tevékenység ellátásáért 2016. április-december hónapban megközelítőleg 73,5 millió Ft-ot terveztünk a DVG Zrt.-nek, mely összeggel a Dunaújvárosi Partvédelmi Vállalatnak fizetendő éves megállapodás összege csökkent.

A feladatonkénti részletezés a szerződéstervezet mellékletében található.

Az előterjesztést a városüzemeltetési, környezetvédelmi és turisztikai bizottság 2016.03.09-i, a pénzügyi bizottság 2016.03.08-i, a gazdasági és területfejlesztési bizottság 2016.03.09-i, valamint a az ügyrendi, igazgatási és jogi bizottsága 2016.03.09-i ülésén tárgyalja.

**Bizottsági vélemények:**

**Az előterjesztést az ügyrendi, igazgatási és jogi bizottság**2016.03.09-i ülésén tárgyalta és 7 **igen szavazattal egyhangúlag, a városüzemeltetési, környezetvédelmi és turisztikai bizottság**2016.03.09-i ülésén tárgyalta és **5 igen szavazattal egyhangúlag, a pénzügyi bizottság**2016.03.08-i ülésén tárgyalta és **7 igen szavazattal egyhangúlag, valamint a gazdasági és területfejlesztési bizottság** 2016.03.09-i ülésén tárgyalta és **6 igen szavazattal egyhangúlag támogatta**.

A fentiek alapján az alábbi határozati javaslatokat terjesztjük a Tisztelt Közgyűlés elé:

**HATÁROZATI JAVASLAT**

**Dunaújváros Megyei Jogú Város Közgyűlésének**

**…../2016.(III.17.) határozata**

**Dunaújváros MJV közigazgatási területén végzett közfeladatok ellátására vonatkozó szolgáltatási szerződés /2016. április-december hónap/ megkötéséről**

1.) Dunaújváros Megyei Jogú Város Közgyűlése a város közigazgatási területén végzett közfeladatok 2016. április-december hónapban történő ellátására bruttó **577.041.694 Ft** összegben a DVG Zrt.-vel a határozat mellékletét képező szolgáltatási keretszerződést köt. A forrás a Dunaújváros Megyei Jogú Város Önkormányzat Közgyűlésének 3/2016. (II.19.) önkormányzati rendelete Dunaújváros Megyei Jogú Város Önkormányzata 2016. évi költségvetéséről és végrehajtásának szabályairól 5. mellékletében a városfejlesztés és -rendezés, a városüzemeltetés, a vízgazdálkodás és vízkárelhárítás és a környezet-egészségügy soron biztosított.

2.) Dunaújváros Megyei Jogú Város Közgyűlése felhatalmazza a polgármestert, hogy a DVG Dunaújvárosi Vagyonkezelő Zártkörűen Működő Részvénytársasággal 2016. április-december hónapra szóló szolgáltatási keretszerződést aláírja.

**Felelős:** - a szerződés aláírásáért:

 polgármester

 - a határozat végrehajtásában való közreműködésért:

 a városüzemeltetési és beruházási osztályvezető

**Határidő:** 2016. március 31.

Dunaújváros, 2016. március 17.

 **Pintér Attila s.k. Hingyi László s.k.**

 **a pénzügyi bizottság elnöke a gazdasági és területfejlesztési**

 **bizottság elnöke**

 **Tóth Kálmán s.k. Cserni Béla s.k.**

 **az ügyrendi, igazgatási a városüzemeltetési, környezetvédelmi**

 **és jogi bizottság elnöke turisztikai bizottság elnöke**